sustatuko duena, guztientzako diseinua bere gain hartuko duena eta banakako premiei erantzungo diena, aniztasunaren edozein aldagai har dezaten. - Musika- eta dantza-eskolen finantzaketa sendotzea, Euskadiko Toki Erakundeei buruzko apirilaren 7ko 2/2016 Legearen zazpigarren xedapen iragankorra aplikatuz lortutako aurrerapenak indartuz, eta udal-finantzaketa jasotzen duten ikastetxe pribatuen finantzaketa hobetzea. - Arte-irakaskuntzen ikaskuntzaren bidez Europako herriak aberasteko dugun bokazioa berrestea, horretarako, jarduera bat eta jarduera hori gauzatzeko modu eredugarri bat eskainiz. - Era berean, eta profesionalen enplegagarritasunari dagokionez, dekretu honek honako alderdi hauek hartzen ditu kontuan, alderdi berritzaile bat emanez:

- i. - Sektoreko irakasleen enplegagarritasunari buruzko eztabaidari aurre egitea. Prestakuntza artistikoak bateragarria izan behar du prestakuntza goi-mailako ikastetxeetan amaitzen duten ikasleen zentzuzko enplegagarritasunarekin, bai eta egungo irakasleekin ere, zeinek, beren espezialitatearen arabera, ikastetxe batzuen arteko ibiltaritza bere gain hartu behar baitute lanaldi duin bat betetzeko.

ii. - Gainerako lanbide-eremuetan, gure ingurune hurbileneko lan-eskaerak erakusten digun bezala, aspalditik dira beharrezkoak balio anitzeko profila duten pertsonak lanpostuak betetzeko. Konpromisoa hartu behar dugu prestakuntza-programak diseinatzeko eta garatzeko, langile profesionalen balio-aniztasun eskasa arintzeko, bai jatorrizko prestakuntzan, bai jatorrian. Era berean, prestakuntza hori dagoeneko jardunean dauden sektoreko profesionalei eman behar zaie, haien kualifikazioa eta lehiakortasuna hobetzeko. iii. - Arte-irakaskuntzaren arloan zuzenean edo zeharka lan egiten duten profesionalen, zentroen eta erakundeen arteko aliantzak sustatu behar ditugu. Begien bistakoak dira haien artean sortzen diren sinergien emaitzak. Azkenik, kontuan hartu behar da arte-hezkuntzak presente egon behar duela gure komunitateetako hezkuntza-, kultura- eta gizarte-politiketan; izan ere, pertsonen dimentsio sortzaile eta emozionalak garatzen ditu, bai eta ekintzailetza eta berrikuntza ere, XXI. mendeko gizartean hain beharrezkoak baitira. Gizarte integratuagoak eta integratzaileagoak eraikitzen laguntzen du, kulturalki pluralak diren komunitateetan onartuz, gure ekonomietan gailentzen ari den industria kultural, artistiko eta sortzailea garatzen duen sorkuntza-potentzialaren hazia izanik. Lurralde-mailan, Euskadin, Estatuan eta Europan gainerako eskolekiko koordinazioa sustatu behar da, kontatuak izateko, hain zuzen ere, errazagoa izan dadin elkarri trukatzea irakaskuntza- metodologiak, irakasle eta ikasleenak, jarduera bateratuak, antolaketa- eta funtzionamendu-ereduak, eta abar. Dekretu hau ematen da adierazi diren premiei erantzuteko eta administrazio-jardueraren prozedura sinplifikatua ezartzeko. Horrenbestez, Hezkuntzako sailburuak proposatuta, eta Gobernu Kontseiluak 202Xko .....aren ..(e)(a)n egindako bileran proposamena eztabaidatu ondoren, honako hau XEDATZEN DUT:

- I. KAPITULUA

XEDAPEN OROKORRAK 1. artikulua. - Xedea eta aplikazio-esparrua. Dekretu honen xedea Hezkuntzari buruzko maiatzaren 3ko 2/2006 Lege Organikoaren 48.